آمریکا پرزیدنتی دونالد ترامپین قیزی ایوانکا ترامپ، ائدیرنه توپلو داشیما سیستمینده شهر ایچی مینی‌بوس سوروجوسو اولان 44 یاشین‌داکی پئلین آسلانتاشین، بیرلشمیش میلت‌لر تشکیلاتی‌نین قادین بیریمی‌نین اینترنت سایتیندا گئچن ایل 8 مارس تاریخینده یاییم‌لانان خبرینی، 4 یاریم میلیونا یاخین تعقیبچی‌سی اولان تویتر حسابین‌دان پایلاشدی.
سوروجولوک ایشینه نئجه باشلادیغینی، هم سوروجولوک هم ده ائو ایشلرینه نئجه یئتیشدیگینی ایضاح ائتدیگی خبری، ایوانکا ترامپین پایلاشماسین‌دان اؤترو موتلو اولدوغونو دیله گتیرن ائدیرنه‌نین قادین سوروجوسو پئلین آسلانتاش، پایلاشیمین اؤزونو دویغولاندیردیغینی سؤیله‌دی.
243  شوفری اولان نقلیات سیستمی‌نین تک قادین سوروجوسو اولان آسلانتاش، باشاریسی‌نین تقدیر ائدیلمه‌سی‌نین موتلولوغونو یاشادیغینی ایفاده ائده‌رک، "اؤنجه چوخ تشکر ائدیرم. چوخ موتلو اولدوم. چوخ دویغولاندیم. پایلاشیلماسی گؤزل بیر شئی. بیر قادینین اؤز آیاق‌لاری اوزرینده دورابیلمه‌سی گؤزل بیر شئی. هر زامان بونو دستکلدیم و بیر قادین اولا‌راق آیاقدا دورماغی چوخ سئویرم" دئدی.
